Varina Davis

Varina Anne Banks Davis (Natchez, Mississippi, AEB, 1826ko maiatzaren 7a – New York, AEB, 1906ko urriaren 16a) Ameriketako Estatu Batuetako lehen dama izan zen, Amerikako Estatu Konfederatuentzat izan zen bakarra, presidente bakarraren, Jefferson Davisen, emaztea izateagatik.

 Bizitza 
Varina Howell 1826. urtean jaio zen Mississippi estatuko Natchez herriko familiaren Briars landaketan. Gurasoak, William Burr Howell eta Margaret Kempe, landaketaren jabeak ziren. Aita jatorri entzutetsukoa zen, Richard Howell New Jerseyko gobernadorearen semea zen eta. Aaron Burr, bere bigarren izena eman zionaren artekoa zen, baita Jonathan Edwardsena ere; ama, berriz, irlandar jatorriko familia aberats batekoa zen. Donald Greyfield, Varina Anne Banks Howell Davis, en it.findagrave.com (en inglés).

Aitak arazo ekonomikoak izan arren, haurtzaro zoriontsua izan zuen, eta Filadelfian ikasi hal izan zuen familiaren etxea zorrak zirela eta, enbargatzean. Etxerik gabe, amaren familiak hartu zuen, eta laster maitemindu zen Ameriketako Estatu Batuetako iparraldeaz zein hiriko bizitzaz.

 Ezkontza 
Natchez jaioterrira itzuli ostean, Estatu Batuetako hegoalde sakoneko bizimodu probintzialera itzultzea ez zitzaion hain erraza egin. 1843. urtean Jefferson Davis ezagutu zuen. Politikari izan nahi zuen eta urte asko ziren alarguna zela. Maitemindu eta 1845. urtean ezkondu zen, nahiz eta bere familiak ez onartu. Bikotea oso nortasun desberdinekoa zen: Varina buru irekikoa zen, bizia eta, batez ere, liberala; Davis, ostera, isila, goibela eta demokratikoa zen, eta artean lutoan zegoen aurreko emaztearen, Sarah Knox Taylorren (gero, Zachary Taylor Estatu Batuetako presidente izan zenaren alaba) heriotza goiztiarrarengatik, ezkondu eta hiru hilabetera malaria eta sukar horiaren ondorioz.

 Ondorengoak 
Izan ituen sei seme-alabetatik, hiru baino ez ziren heldu helduarora: Margaret Howell Davis (1855-1909), Jefferson Davis Jr. (1857-1878) eta Varina Anne Davis (1864-1898), eta hauetatik, lehenengoa baino ez zen hil amaren ostean.

 Izaera 
Pertsonalki abolizionista moderatua bazen ere, senarraren karrera politikoa babestu zuen, zeina esklabotzaren aldeko jarrera irmoa baitzuen, eta Ameriketako Estatu Batuetako Ordezkarien Ganberarako hautatua izan ostean, Washingtonera jarraitu zion berehala, non nahiago zuen bizimodu urbanoa egiten jarraitu zuen.

 Konfederazioko lehen dama 
1861. urtean Mississippi banandu zenean, Davisek bere kargu guztiei uko egin eta hegoaldera itzuli behar izan zuen. Emazteak gogoz kontra jarraitu zion, Washingtonen hamabost urtez jarraian bizi ostean. Senarra laster aukeratu zuten Amerikako Estatu Konfederatuetako presidente, eta bikotea Richmondera joan zen bizitzera, hiriburu berrira. Han, Varina Davis lehen dama bihurtu zen ofizialki, ekitaldi politiko eta sozial ugari kudeatuz senarraren izenean Ameriketako Estatu Batuetako Gerra Zibilean edo Sezesio Gerran. Nahiz eta bera sezesioaren aurka egon eta hegoaldeko kausa porrotera kondenatuta zegoela uste izan, ez zien uko egin eman zitzaizkion ardura berriei.

Bere iparraldekoen aldeko iritzi politikoak laster bihurtu ziren ezagun, eta lehen dama jendearen ez-gustukoa bihurtu zen Richmond-en, nahiz eta askotan frontea bisitatu zauritutako soldaduak kontsolatzeko eta, sarritan, hornigaien banaketaz arduratzeko. Richmondeko esperientzia gero eta zailagoa bihurtu zen bikotearentzat, bai gerraren aurrerapen negatiboarengatik, bai familiako duelu larri batengatik: 1864. urtean, Presidentearen Jauregian jolasten ari zela, seme gazteena, Joseph Davis, balkoi batetik erori zen, eta berehala hil . Handik gutxira, Varinak bere azken alaba, Varina Anne Davis, izan zuen.

Konfederazioaren porrota errealitate bihurtu zenean, lehen damak Richmondetik ihes egin zuen seme-alabekin, eta gero senarra eta gobernu konfederatuaren gainerakoa. Bikotea hainbat astez egon zen ihesi, baina azkenean Batasuneko tropek harrapatu zuen bikotea 1865eko maiatzaren 9tik 10erako gauean. Varina senarra manta baten azpian ezkutatzen ahalegindu zen, baina estratagemak porrot egin zuen eta Jefferson Davis atxilotua izan zen; gertakaria Iparraldeko egunkarietako karikatura askoren gai bihurtu zen.

 Gerra ostean 
Hurrengo hilabeteak Savannahko etxe barruko atxiloaldian eman zituzten Varinak eta seme-alabek, baina, azkenean, lehen dama ohiak seme-alabak Kanadan babestea lortu zuen. 1866. urtean oso gaixorik zegoen senarra ikusi ahal izan zuen, eta, askatu eta eskubide zibilak baliogabetu ostean, familiak nahiago izan zuen Europara erbesteratu urte batzuetan.

1869. urtean Ameriketako Estatu Batuetara itzuli zenean, Davistarrak aberastasun mistoekin bizi izan ziren hurrengo urteetan, harik eta 1880. urtean senarra berriro jendaurrean agertu ahal izan zen arte, sarritan bere alaba Varinarekin (Winnie ezizenekoarekin), konfederatuen gogokoena. Bitartean, Davis beste emakume batzuekin engainatzen hasia zen, eta biak etengabe bananduta bizitzen hasi ziren. Izan zuten seme bakarra, Jefferson Jr., 1878an hil ondoren baino ez ziren adiskidetu.

1889. urtean senarra hil ostean, New Yorkera joan zen bizitzera. Han, Winnie alabarekin bizi izan zen, eta nobelak idazten mantendu zuen, eta Julia Grant lehen damaren lagun egin zen. Alaba Winnie 1898. urtean hil ostean, gero eta hegoaldekoen aurkariagoa bihurtu zen eta hegoaldeko herrikideek ostrazismora kondenatu zuten. 

 Heriotza 
1906. urtean hil zen, Margaret bizirik zegoen alaba bakarrarekin; aldi berean New Yorken eta Richmonden egin zen bere hiletara milaka pertsona joan ziren, eta gorpuzkiak senarraren gorpuzkiekin batera lurperatu zituzten antzinako hiriburu konfederatuan.

 Erreferentziak 

 Bibliografia 
 Ishbel Ross, First Lady of the South: The Life of Mrs Jefferson Davis, 1958 .
 Kanpo estekak 

Kategoria:Mississippitarrak
Kategoria:New Yorken hildakoak
Kategoria:Ameriketako Estatu Batuetako lehen damak
Kategoria:Ameriketako Estatu Batuetako esklabo-jabeak
Kategoria:Ameriketako Estatu Batuetako Gerra Zibileko biografiak